Sekolah Menengah Kebangsaan Tunku Ampuan Najihah

Sekolah Menengah Kebangsaan Tunku Ampuan Najihah ialah sebuah sekolah menengah kebangsaan di Seremban, Negeri Sembilan.

Sekolah Tunku Ampuan Najihah yang dahulunya dinamakan sebagai Sekolah Menengah Perempuan Seremban telah siap dibina pada bulan November 1967. Penggal persekolahannya bermula pada bulan Januari 1968. Sekolah ini bermula sebagai Sekolah Menengah Rendah dengan kelas-kelas dari Peralihan hingga Tingkatan Tiga. Pembukaan sekolah ini adalah bertujuan untuk menampung pelajar perempuan dari Sekolah Menengah Datuk Sheikh Ahmad, Seremban dan dari sekolah rendah di sekitarnya seperti Sekolah Kebangsaan Dato Klana Maamor, SRJK (Cina) Chung Hua dan lain-lain.

Sekolah ini dirasmikan pembukaannya oleh Tunku Ampuan Najihah pada 16 Ogos 1973 dan nama sekolah ini diambil sempena nama baginda. Pada peringkat awalnya sekolah ini menggunakan Bahasa Inggeris sebagai bahasa pengantar. Sekolah ini berada dalam kawasan Bandar Seremban dan lokasinya hanya dua kilometer dari pusat bandar. Berlatar belakangkan Bukit Jong yang menghijau dan disaliri sebatang anak sungai iaitu Sungai Temiang, meletakkan sekolah ini dalam Zon Pencinta Alam. Lokasi sekolah ini dalam kawasan Temiang adalah berhampiran dengan kawasan perumahan, pusat perniagaan serta jabatan kerajaan seperti Jabatan Penjara Seremban dan Ibu Pejabat Kontijen Polis Negeri Sembilan. Sekolah yang berjiran ialah SMJK Chan Wa dan SK Dato Klana Maamor. Majoriti penduduk di sekitar sekolah ini terdiri daripada kaum Cina.

Pada peringkat awal, STAN hanya mempunyai dua blok bangunan sahaja. Pengetua pertama yang menerajui sekolah ini ialah Puan Visvalingam yang memulakan perkhidmatannya mulai tahun 1968 hingga tahun 1977. Pada tahun 1968, bilangan pelajar sekolah ini seramai 746 orang dan meningkat kepada 1009 orang menjelang tahun 1973. Pada tahun 1990, sebuah gelanggang bola tampar dan sebuah gelanggang bola keranjang telah dibina.

Sehingga kini, STAN sudah menapak dengan gagah ke era yang lebih maju dalam bidang akademik dan juga kokurikulum selaras dengan hasrat Kementerian Pelajaran Malaysia. STAN kini dilengkapi dengan dua buah makmal komputer yang lengkap untuk kegunaan guru dan juga pelajar. STAN juga mempunyai asrama yang menempatkan pelajar Kelas Rancangan Khas dan juga pelajar yang tinggal jauh dari kawasan sekolah.

Identiti Sekolah 

 Visi 
Sekolah Unggul Penjana Generasi Terbilang

 Misi 
Membangun Potensi Individu Melalui Pendidikan Berkualiti

 Moto 
Sentiasa Cemerlang

 Kebitaraan Sekolah 
Taman Merentasi Kurikulum

 Lagu Sekolah 
Sekolah Tunku Ampuan Najihah

Sekolah yang selalu dibanggakan

Memberi pelajaran dan didikan

Kami menuju kejayaan

Kami berjanji tidak akan lupa

Taat pada guru sepanjang masa

Membentuk dan memimpin kami semua 

Itulah tugas mulia

Megah berdiri dan terus berbakti

Pada ibu pertiwi

Satu negara dan satu bangsa

Bersama berjasa

Terkenal nama STAN sepanjang masa

Membentuk peribadi putera-puterinya

Sebagai pejuang pembela nusa

Itulah doa kami

 Senarai Pengetua 
+Senarai Pengetua SMK Tunku Ampuan NajihahBil.Nama PengetuaTahun1.Puan T. Vishvalingam1968 - 19772.Puan Kamariah Sabeh1978 - 19833.Puan Wan Chik Rahmah Wan Din1984 - 19854.Puan Phyllis Lee1986 - 19895.Puan Hajah Sanyum Said1990 - 19956.Puan Hajah Norini Ali1995 - 19987.Puan Hajah Latifah Mohd Rasid1998 - 20058.Puan Hajah Azizah Mohd Nor2005 - 20089.Datin Hajah Zuraidah Haji Hashim2008 - 201210.Puan Hajah Yatimah Jiram2012 - 2018
11.
Puan Hajah Norida Omar
2018 - 2020

12.
Puan Hajah Siti Norezan Jalil
2020-2023

13.Puan Rohaiza binti Ujang 
2023-2023

14. Puan Nor Hayati binti Abdul Rahman 2023-kini

 Alamat
Sekolah Menengah Kebangsaan Tunku Ampuan Najihah,
Jalan Han Hui Foong, 
70200 Seremban,
Negeri Sembilan, Malaysia.
Telefon: 06-7622743
Faks: 06-7671486

 Pautan luar 
 Sekolah Menengah Kebangsaan Tunku Ampuan Najihah


Tunku Ampuan Najihah
Tunku Ampuan Najihah